Alpínsky ľadovec

Alpínsky (alebo piedmontský čiže vysokohorský) ľadovec je ľadovec ležiaci vo vysokohorskom údolí nad snežnou čiarou. Oblasťou akumulácie (firnovisko) snehu môže byť kar u alpských typov ľadovcov, alebo náhorná plošina u ľadovcov škandinávskeho typuReichwalder, P., Jablonský, J., 2003; Všeobecná geológia 2. Bratislava, Univerzita Komenského, s. 366 - 367. Nahromadený ľad postupne preteká z oblasti akumulácie do tzv. ľadovcového splazu. Objem ľadu môže postupne rásť, pretože sa doňho obvykle napájajú ľadovce bočných údolí. Na miestach, kde jeho podklad tvoria stupne často dochádza k vzniku priečnych trhlín, ak sa pri tom ľadovec poláme na kryhy, vzniká tzv. ľadopádhttp://www.geology.cz prístup 20.6.2008. Ľadovce svojou eróznou činnosťou vytvárajú údolia tvaru U, tzv. trógy.

V priebehu štvrtohôr vznikli počas ľadových dôb pleistocénu vysokohorské ľadovce aj na území Slovenska. Vo Vysokých Tatrách bolo až 41 ľadovcov. Najväčší z nich tiekol Bielovodskou dolinou, bol 19 km dlhý a okolo 280 m hrubýMišík, M., 1976. Geologické exkurzie po Slovensku. SPN, Bratislava, s. 188.

 Referencie 

 Pozri aj 

 Iné projekty 

 Zdroj